

VLADA REPUBLIKE HRVATSKE

Zagreb, 12. listopada 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo znanosti i obrazovanja |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog zaključka o davanju prethodne suglasnosti predstavniku Vlade Republike Hrvatske da se izjasni za prihvaćanje amandmana podnesenih na Prijedlog strateškog plana Hrvatske zaklade za znanost za razdoblje 2023. - 2027. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prijedlog**

Na temelju članka 31. stavka 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2023. donijela

**Z A K L J U Č A K**

 Daje se prethodna suglasnost predstavniku Vlade Republike Hrvatske da se izjasni za prihvaćanje amandmana Vesne Bedeković, zastupnice u Hrvatskome saboru, od 9. listopada 2023. podnesenih na Prijedlog strateškog plana Hrvatske zaklade za znanost za razdoblje 2023. - 2027.

KLASA:

URBROJ:

Zagreb,

 PREDSJEDNIK

 mr. sc. Andrej Plenković

**O B R A Z L O Ž E NJ E**

Zastupnica u Hrvatskome saboru Vesna Bedeković podnijela je 9. listopada 2023. godine amandmane na Prijedlog strateškog plana Hrvatske zaklade za znanost za razdoblje 2023. - 2027.

Vlada Republike Hrvatske u svom mišljenju (KLASA: 022-03/23-12/86, URBROJ: 50301-04/12-23-8) od 21. rujna 2023. godine, predložila je Hrvatskome saboru da prihvati Prijedlog strateškog plana Hrvatske zaklade za znanost za razdoblje 2023.-2027. uz napomenu da je potrebno u Prijedlogu strateškog plana korigirati iznose, odnosno iste iskazati sukladno Izmjenama i dopunama Državnog proračuna Republike Hrvatske za 2023. godinu i projekcija za 2024. i 2025. godinu.

Predloženim amandmanima zastupnice Vesne Bedeković usklađuje se Prijedlog strateškog plana Hrvatske zaklade za znanost za razdoblje 2023.-2027. sukladno navedenom mišljenju Vlade Republike Hrvatske te se ovim Zaključkom predlaže davanje suglasnosti predstavniku Vlade za prihvaćanje istih.